fr hu hu hu hu hu hu hu hu hu hu en hu hu hu hu en hu hu hu de hu hu de hu hu hu hu hu hu hu hu en hu en en hu en es en en es hu hu hu hu hu hu hu hu hu hu hu hu hu hu hu en hu hu hu en hu hu hu hu hu hu hu fr hu en en en hu hu hu hu en hu hu hu hu hu hu hu hu hu hu hu
Oliver Robert Gurney – Wikipédia
Oliver Robert Gurney (London, 1911. január 28. – Oxford, 2001. január 11.) angol történész professzor. Szakterülete az asszíriológia és hettitológia volt. A Brit Tudományos Akadémia (1959-től) és a Magdalen College (1965-től) tagja.
2001. január 11. (89 évesen)
Fellow of the British Academy
A norfolki Gurney család leszármazottja. Tanulmányait az Eton College-ben és az oxfordi New College-ben végezte, ahol klasszikus ókorból 1933-ban szerzett diplomát. Nagybátyja John Garstang, a Liverpooli Egyetem régészprofesszora keltette fel érdeklődését a hettiták iránt. Abban az időben a hettitológia még gyermekcipőben járt, és már akkor is a német egyetemeken volt a legszínvonalasabb. Az Oxfordi Egyetem akkád kurzusán végzett 1934–35-ben, a következő kurzusra a Berlini Egyetemre ment tanulni. Itt Hans Ehelolf lett a tanára, aki a Közel-keleti Múzeum táblagyűjteményének kurátora volt. Visszatértekor doktorandusz lett, 1938–39-ben Garstang kilikiai ásatásain is részt vett (Mersin), hogy az anatóliai terepmunkát is megismerje. 1939-ben doktorált, disszertációja a hettita imádságokról szólt, közelebbről II. Murszilisz imáiról.
A második világháborúban csatlakozott a tüzérséghez és a szudáni erőknél szolgált. 1945-ben tért vissza Angliába és Oxfordban elfogadott egy tanári állást; az egyetem professzora lett. Hettitológus képzése és irányultsága ellenére az asszíriológiai tanszéken tanított egészen végleges nyugalomba vonulásáig, 1978-ig. 1965-től professor emeritus. Angliában viszonylag ritka volt az időben a hettitológus képzettségű előadó tanár, ezért kurzusai többletet adtak a többi asszíriológusképzéshez képest.
Kutatásai ezekben az években jórészt az ékírásos táblák forráskiadásaira koncentrálódtak, a brit múzeumok birtokában lévő dokumentumokat írta, fordította le és rendszerezte. 1952-től a fontos asszír archívum, a Seton Lloyd által feltárt sultantepei (korábban Harrán) iratok is sorra kerültek, ebben sok jelentős irodalmi szöveg volt, például a Nergal és Ereskigal mítosz asszír változata, vagy a nippuri szegény ember. Munkássága emellett is sokoldalú, például a hettita történeti földrajzról is írt. Garstang haláláig (1956) sokat publikáltak együtt, később Gurney a még ki nem adott kutatásaikat is közreadta.
1948-ban csatlakozott az előző évben Garstang által alapított British Institute of Archaeology at Ankara vezetőségéhez, és élete végéig tartotta kapcsolatot. 1965-től alelnök, 1982-től az intézet elnöke. 1956-tól 1996-ig szerkesztette az Intézet lapjában az anatóliai tanulmányokat.
Fia Robert Gurney zoológus.
The Hittites. Penguin (1952). ISBN 0-14-020259-5
The Geography of the Hittite Empire (1959)  (John Garstanggal közösen)
Anatolia c.1750 - 1600 B.C.. Cambridge University Press (1962)
Some Aspects of Hittite Religion Oxford University Press (1977) ISBN 978 0197259740
The Middle Babylonian Legal and Economic Texts From Ur (1989)
J.D. Hawkins nekrológja[halott link]
Ókorportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Oliver_Robert_Gurney&oldid=24257240”
Utoljára szerkesztve 2021. szeptember 29., 09:51-kor
A lap utolsó módosítása: 2021. szeptember 29., 09:51
A lap szövege CC BY-SA 3.0 alatt érhető el, ha nincs külön jelölve.